Skote klap tydens nóg ŉ transitorooftog | Maroela Media
Foto: Twitter via @Khanyee9.
Nóg ŉ transitorooftog het Maandagoggend in Gauteng plaasgevind.
Die jongste voorval in die onlangse vlaag transitorooftogte het omstreeks 10:00 by die Jabulani-winkelsentrum in Soweto plaasgevind.
Kol. Lungelo Dlamini, provinsiale woordvoerder van die polisie, het aan Maroela Media gesê daar is nog nie in dié stadium veel inligting oor die voorval bekend nie. “Die veiligheidswag van die G4S-voertuig het uit die winkelsentrum gekom met die geld by hom en is deur ŉ groep gewapende verdagtes voorgekeer en die geld is toe van hom afgeneem,” het hy gesê.
Volgens Dlamini het die onbekende hoeveelheid aanvallers lukraak skote begin afvuur terwyl hulle in verskillende rigtings begin vlug het. ŉ Omstander, ŉ vrou, is in die been getref en na die hospitaal gehaas.
Die verdagtes het met die onbevestigde bedrag kontant in onbekende voertuie in die rigting van Johannesburg gevlug.
Niemand anders is tydens die voorval beseer nie.
Skote het ook verlede week Donderdag in Boksburg geklap toe ŉ groep swaar gewapende verdagtes op nog twee geldwaens aan die Oos-Rand toegeslaan het.
Johannesburg Soweto transitorooftog
ANC wil plaasuitsettings stopsit
Dit word nou ‘n alledaagse ding en die diewe kom weg daarmee!
My opinie is dat die geld aangewend word vir die volgende verkiesing en dat die sogenaamde saps lede betrokke is.
Daar is groot probleme in G4S, G4S is 3keer in silverton, selfde company, selfde plek getrek in minder as n maand.
Begin van anargie